יעקב חגואל

יעקב חגואל (נולד ב-19 בפברואר 1971, כ"ד בשבט ה'תשל"א) הוא יו"ר ההסתדרות הציונית העולמית. עד לשנת 2020 שימש כסגן יו"ר ההנהלה הציונית וראש המחלקה לישראל ולמאבק באנטישמיות. כיהן כיו"ר תנועת הליכוד העולמי וכמנכ"ל תנועת בית"ר העולמית.

ב-7 ביולי 2021, לאחר בחירתו של יו"ר הסוכנות היהודית, יצחק הרצוג, לתפקיד נשיא המדינה, החל חגואל לכהן כיו"ר הסוכנות בפועל. כיהן בתפקיד עד כניסתו של דורון אלמוג לתפקיד, ב-21 באוגוסט 2022.

==ביוגרפיה==
יעקב חגואל נולד בתל אביב להורים ילדי הארץ, האב ממוצא יווני והאם ממוצא פולני. הוא גדל בערד ולאחר סיום חוק לימודיו התנדב לשנת שירות באופקים. לאחר מכן התגייס לשירות צבאי בגרעין נח"ל. בתום השירות הסדיר שובץ לכוחות המילואים באוגדת עזה.

חגואל בעל תואר L.L.B במשפטים. בגיל צעיר הצטרף לשורות תנועת הנוער בית"ר שם שימש כחניך ומדריך ובתפקידי ניהול שונים. לימים שימש כמנכ"ל תנועת בית"ר העולמית. כיהן כיו"ר מועצת תנועות הנוער הציוניות העולמיות וכיום, במסגרת תפקידו מכהן כחבר הנהלה של הסוכנות היהודית, יו"ר עמית בצוות המשימה למאבק באנטישמיות של חבר הנאמנים בסוכנות, חבר דירקטוריון בקרן היסוד, חבר המועצה להנצחת זכרו של בנימין זאב הרצל והמועצה להנצחת זכרו של זאב ז'בוטינסקי, במשרד ראש הממשלה וחָבר בחֶבר הנאמנים של אוניברסיטת אריאל. חגואל מכהן גם כחבר מועצת יד ושם, חבר ב וחבר בוועדת המשנה לנושאים תכנוניים עקרוניים (ולנת"ע). בעברו, כאמור, כיהן כיו"ר הליכוד העולמי.

===בהסתדרות הציונית העולמית===
בשנת 2010, בקונגרס הציוני הל"ו, נבחר לתפקיד ראש המחלקה לפעילות בישראל ולמאבק באנטישמיות בהסתדרות הציונית העולמית. במסגרת תפקידו, ניהל חגואל מאבקים, הרצאות וכנסים למאבק באנטישמיות. ביניהם בניו יורק, בצרפת, בבלגיה, בבריטניה ובדרום אמריקה. חגואל הקים את מרכז התקשורת למאבק באנטישמיות של ההסתדרות הציונית העולמית והגה ויזם את חידון הציונות והמורשת למשפחות. במסגרת תפקידו, היה אמון גם על המועצה הציונית בישראל, על הוצאת ספרים "ביאליק", על הארכיון הציוני המרכזי ועל ארכיון הסרטים היהודיים ע"ש סטיבן שפילברג. בחודש יולי 2017, יזם והוביל חגואל את התיקון לחוק בנימין זאב הרצל בכנסת על פיו תשתתף המדינה במימון הפעילות השוטפת של מוזיאון הרצל ומרכז הרצל, באחזקתם השוטפת, בפעילויות ההדרכה ובפעילויות נוספות אותן תבצע ההסתדרות הציונית העולמית בהר הרצל.

יעקב חגואל מקבל את פניו של [[נשיא יוון פרוקופיס פבלופולוס בהר הרצל, מרץ 2016]]

כיהן כסגן ומ"מ יו"ר הארגון בין השנים 2015 ל-2020.

ב-22 באוקטובר 2020, במסגרת הקונגרס הציוני הל"ח, נבחר חגואל לכהן כיו"ר ההסתדרות הציונית העולמית - יו"ר ההנהלה הציונית.
=== הסוכנות היהודית ===
יעקב חגואל בפגישה עם נשיא הרפובליקה של קונגו [[פליקס צ'יסקדי אוקטובר 2021]]

בכ"ח בתמוז ה'תשפ"א, 7 ביולי 2021, נבחר חגואל על ידי הנהלת הסוכנות היהודית לכהן כיו"ר בפועל של הסוכנות היהודית. את המינוי קיבל עם סיום תפקידו של יצחק הרצוג כיו"ר וכניסתו לתפקיד נשיא מדינת ישראל חגואל כיהן בתפקיד זה עד כניסתו של דורון אלמוג לתפקיד ב-21 באוגוסט 2022.

== חיים אישיים ==
חגואל מתגורר בנתניה. נשוי לתחיה, אב לארבעה וסבא לנכד אחד.

== קישורים חיצוניים ==

* 
* [https://www.jpost.com/50-most-influential-jews/article-717738 יעקב חגואל נבחר למקום ה-20 מתוך 50 היהודים המשפיעים בעולם], אתר Jerusalem Post, ספטמבר 2022.
* 
* 
* [https://www.makorrishon.co.il/news/246177/ לעודד יהודים להשתקע ביהודה ושומרון - יעקב חגואל], מקור ראשון, יולי 2020
* שמעון כהן, [http://www.inn.co.il/News/News.aspx/336098 מ"מ יו"ר ההסתדרות הציונית העולמית, יעקב חגואל:"יהודי העולם זקוקים לנו"], באתר ערוץ 7, 21 בדצמבר 2016
* עוזיאל סבתו, [http://www.inn.co.il/News/News.aspx/316066 מצב האנטישמיות בעולם הולך ומחריף בכל שנה - עושים סיבוב], ב[http://www.inn.co.il/Special/Magazin/Default.aspx/15319#0,316066 מגזין ערוץ 7], 11 בפברואר 2016
* חנן גרינווד, [http://www.kipa.co.il/tarbut/196/64897.html יעקב חגואל נבחר לתפקיד סגן יו"ר ההסתדרות הציונית], באתר [http://www.kipa.co.il/ כיפה], 20 באוקטובר 2015
* בני טוקר, [http://www.inn.co.il/News/News.aspx/302455 ללמוד את מורשת ז'בוטינסקי] באתר ערוץ 7, 15 ביולי 2015
* 
* פנייה לראשי פייסבוק למנוע אנטישמיות
* 
* 
* [https://web.archive.org/web/20131011183033/http://betar.org.il/d4/index.php?option=com_content&task=view&id=465&Itemid=39 יעקב חגואל], תנועת בית"ר
* 
* 
* [http://www.iba.org.il/bet/?type=1&entity=803576&topic=912 יעקב חגואל] באתר רשת ב'

== הערות שוליים ==

קטגוריה:יו"ר הסוכנות היהודית
קטגוריה:בוגרי בית"ר
קטגוריה:רוויזיוניסטים
קטגוריה:בוגרי הקריה האקדמית אונו: משפטים
קטגוריה:ראשי ההסתדרות הציונית
קטגוריה:דירקטורים ישראלים
קטגוריה:נתניה: אישים
קטגוריה:מנכ"לים ישראלים
קטגוריה:ישראלים שנולדו ב-1971